 
 PRIMĂRIA COMUNEI PÂRSCOV                                            
          JUDETUL BUZAU                                                       	
   Nr. 3175 / 08.04.2026


REFERAT DE APROBARE
privind reorganizarea aparatului de specialitate al primarului comunei Pârscov , județul Buzău , precum și aprobarea organigramei și ștatului de funcții din cadrul și din afara aparatului de specialitate al primarului comunei Pârscov, județul Buzău

Prezentul referat fundamentează necesitatea adoptării unei noi structuri organizatorice pentru UAT Comuna Pârscov, județul Buzău, sub presiunea unui calendar legislativ riguros și a unor constrângeri bugetare drastice impuse la nivel național.
Potrivit dispozițiilor art. XL alin. (1) din OUG nr. 7/2026, numărul maxim al posturilor aferente unităților administrativ-teritoriale, stabilite pentru anul 2025, se reduce cu 30%.
De asemenea, conform art. XL alin. (3) din același act normativ, autoritățile administrative publice locale au obligația ca, în termenul de 30 de zile de la comunicarea numărului maxim de posturi către instituția prefectului, să adopte hotărâri privind încadrarea în noul plafon. În aplicarea acestor prevederi, Instituția Prefectului – Județul Buzău , prin adresa nr. 3920/17.03.2026, a comunicat faptul că numărul maxim de posturi pentru UAT Comuna Pârscov este de 21 posturi , la care se adaugă 3 posturi în cadrul Serviciului Public Comunitar Local de Evidență a Persoanelor  , 5 posturi implementare proiecte finantate din fonduri externe nerambursabile , 2 posturi soferi microbuze scolare primite in baza O.U.G. nr. 115/2011 ,
Evoluția numărului maxim de posturi stabilite pentru comuna Pârscov , determinat conform pct. 1 din Anexa nr. 1 la OUG nr. 63/2010 , este următoarea:
· 2024 – 33 posturi + 3 posturi suplimentar SPCLEP + 2 posturi suplimentar șofer microbuz; 
· 2025 – 30 posturi + 3 posturi suplimentar SPCLEP + 3 posturi suplimentar implementare proiecte + 2 posturi suplimentar șofer microbuz; 
· 2026 – 21 posturi + 3 posturi suplimentar SPCLEP + 5 posturi suplimentar implementare proiecte + 2 posturi suplimentar șofer microbuz;

Evoluția numărului maxim de posturi stabilite pentru UAT comuna Pârscov , conform actelor administrative emise , este următoarea:
1) prin H.C.L. Pârscov nr. 11/2024 a fost aprobată structura de personal din cadrul și din afara aparatului de specialitate al primarului comunei Pârscov , astfel :
Numar total posturi aprobate : 48,5 , din care :
                  -27 posturi ,funcții publice și contractuale , care intră în calculul numărului maxim de posturi , conform pct. 1 din Anexa nr. 1 la OUG nr. 63/2010 .
                   - 5 posturi suplimentare numarului maxim de posturi , din care 3 posturi , funcții publice , pentru SPCLEP Pârscov și 2 posturi , funcții contractuale , pentru șoferi microbuze școlare , conform pct. 2 și pct. 5  din Anexa nr. 1 la OUG nr. 63/2010
                     -8,5 posturi exceptate de la calculul numărului maxim de posturi , respectiv : 2 posturi , funcții publice , compartiment asistență socială și protecția copilului , 5,5 posturi , funcții contractuale Centrul de zi Pârscov , finanțate din cap bugetar 68 „Asigurări și asistență socială” și 1 post , funcție contractuală de asistent medical comunitar , finanțat din cap bugetar 66 „Sănătate”  , 
                     -8 posturi exceptate de la calculul numărului maxim de posturi, funcții contractuale în cadrul Consiliului local Pârscov-Serviciul apă , serviciu fără personalitate juridică înființat in subordina Consiliului local Pârscov ,

2) În anul 2024 ,  număr maxim de posturi de la nivelul UAT Comuna Pârscov s-a redus cu 10% , conform prevederilor art. XVII alin. (8) al Legii nr. 296/2023 , de la 33 posturi la 30 posturi , neimpunându-se efectuarea de modificări in structura de personal având în vedere faptul prin H.C.L. Pârscov nr. 11/2024 s-au aprobat cu 3 posturi mai putin , respectiv 27 de posturi .

3) În anul 2025 , prin adresa Instituției Prefectului Județul Buzău nr. 5784/17.04.2025, s-a  menținut numărul maxim de posturi de 30 , la care s-au adăugat un număr de 8 posturi suplimentar : 3 posturi SPCLEP , 3 posturi implementare proiecte finantate din fonduri externe nerambursabile , 2 posturi soferi microbuze scolare primite in baza O.U.G. nr. 115/2011 , neimpunându-se efectuarea de modificări in structura de personal 

4)La data prezentei, din totalul de 27 posturi aprobate sunt ocupate 23 de posturi, 4 posturi fiind vacante .

Aplicarea prevederilor OUG nr. 7/2026 determină reducerea numărului maxim de posturi , prin adresa Instituției Prefectului Județul Buzău nr. 3920/16.03.2026, transmisă și înregistrată la registratura primăriei comunei Pârscov sub nr. 2391/17.03.2026 , comunicându-se :
-	numărul maxim de posturi , determinat potrivit art. XL alin. (1) din OUG nr. 7/2026 , prin aplicarea reducerii de 30% : 21 , 
-	numar suplimentar de 10 posturi in temeiul pct. 2-6 din Anexa nr. 1 la OUG nr. 63/2010 , dupa cum urmeaza : 3 posturi SPCLEP , 5 posturi implementare proiecte finantate din fonduri externe nerambursabile , 2 posturi soferi microbuze scolare primite in baza O.U.G. nr. 115/2011 , ceea ce impune reorganizarea aparatului de specialitate al primarului .
Totodată, conform art. XL alin. (7) din actul normativ menționat:
· reducerea de 30% nu trebuie să conducă la o diminuare mai mare de 20% a posturilor ocupate ; 
· măsurile trebuie adoptate cu respectarea principiilor legalității, eficienței și protecției drepturilor salariale; 
· procedura de reducere se realizează cu consultarea salariaților sau a organizațiilor sindicale , după caz. 

 Astfel , ținând cont de cele expuse anterior , de prevederile cuprinse în :
-OUG nr. 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ – teritoriale;
-art. 129. alin. (2) lit. a), alin. (3) lit. c), art. 139,  art. 539 lit. a) şi b), art. 518, art. 542, art. 549 - 562 din Ordonanța de Urgență a  Guvernului nr. 57/2019 privind Codul administrativ, cu modificările și completările ulterioare;
-Legea nr. 53/2003 privind Codul Muncii, republicată, cu modificările și completările ulterioare;
-Legea nr. 273/2006 privind finanțele publice locale, cu modificările și completările ulterioare ;
-O.U.G. nr. 63/2010 pentru modificarea şi completarea Legii nr. 273/2006 privind finanţele publice locale; cu modificările și completările ulterioare;
-Legea nr. 367/2022 privind dialogul social ,
- Legea nr. 272/2004 privind protectia si promovarea drepturilor copilului, cu modificările și completările ulterioare;
- Ordinul M.A.I. nr. 51/2024 pentru aprobarea <LLNK 12024     0150BT01   0 26>Criteriilor de performanţă privind constituirea, încadrarea şi dotarea serviciilor voluntare şi a serviciilor private pentru situaţii de urgenţă ,

Măsuri propuse pentru încadrarea în prevederile O.U.G. nr. 7/2026

Prin proiectul de hotarare se propun urmatoarele măsuri , prin intermediul cărora structura de personal să se încadreze în prevederile O.U.G. nr. 7/2026 , respectiv în noul număr maxim de posturi de 21 , mai puțin cu 9 posturi față de numărul maxim de posturi comunicat pentru anul 2025 , respectiv mai putin cu 6 posturi fata de ultima structură de personal  aprobată  , astfel  :

I. Din numărul maxim 30 de posturi la care UAT Comuna Pârscov avea dreptul , conform pct. 1 din Anexa nr. 1 la OUG nr. 63/2010 , prin H.C.L. Pârscov nr. 11/2024 s-au aprobat un numar de 27 posturi, dovada a responsabilitatii si eficientizarii costurilor de functionare la nivelul administratiei publice locale  , astfel ca 3 posturi neinfiintate vor fi reduse din totalul celor 9 posturi , 

II. Avand în vedere prevederile art. X pct.1 din O.U.G. nr. 7/2026 , urmează a se constata faptul că posturile finanțate din cap. Bugetar „Cultură” sunt exceptate de la calculul numărului maxim de posturi , astfel ca un număr de 2 posturi contractuale, respectiv postul de bibliotecar din cadrul Bibliotecii comunale Pârscov  si postul de referent IA din cadrul Compartimentului Camin cultural , vor fi reduse  din totalul celor 9 posturi , considerandu-se a fi desfiintate de la pct. 1 din Anexa nr. 1 la OUG nr. 63/2010 ,

III. Desființarea unui număr de 4 posturi , după cum urmează :

a) 1 post vacant , functie publica de consilier , clasa I , grad profesional Superior, din cadrul compartimentului Agricol si administrativ 
Analiza instituțională a relevat posibilitatea desființării postului vacant , această reducere contribuie direct la atingerea țintei de eficientizare a costurilor de personal, structura rămasă putând asigura desfășurarea activității în bune condiții. 
b) 1 post vacant , functie publica de consilier , clasa I , grad profesional Superior, din cadrul compartimentului Urbanism și autorizații de construcție 
Analiza instituțională a relevat posibilitatea desființării postului vacant , această reducere contribuie direct la atingerea țintei de eficientizare a costurilor de personal. 
c) 1 post vacant , functie contractuală de muncitor calificat în cadrul compartimentului Gospodărire comunală și piață .
Analiza instituțională a relevat posibilitatea desființării postului vacant , această reducere contribuie direct la atingerea țintei de eficientizare a costurilor de personal, structura rămasă putând asigura desfășurarea activității în bune condiții.
d) 1 funcție ocupată contractuală de consilier IA din cadrul compartimentului financiar-contabil , taxe și impozite .
Analiza instituțională a relevat posibilitatea desființării postului , această reducere contribuie direct la atingerea țintei de eficientizare a costurilor de personal, structura rămasă putând asigura desfășurarea activității în bune condiții. A fost luat in considerare si faptul ca se indeplinesc conditiile legale de încetare a contractului individual de muncă , până la data de 01.07.2026 urmând a se lua măsurile necesare , în conformitate cu prevederile legale în vigoare .
Modificări în structura compartimentelor aparatului de specialitate al Primarului comunei Pârscov :
I. În vederea eficientizării activității instituției si adaptarii la noile conditii legale de desfasurare a activitatilor se va desființa compartimentul „Urbanism și autorizații de construcție”, concomitent cu reorganizarea compartimentului  „Agricol si administrativ” si redenumirea acestuia în compartiment „Agricol, Urbanism, Registratură și Relații cu publicul”, structura care corespunde realitatii si activitatilor desfasurate de personalul încadrat , conform fiselor de post existente . Trebuie menționat faptul că UAT Comuna Pârscov are încheiată cu Consiliul județean Buzău convenție de prestari servicii in baza careia Presedintele Consiliului judetean Buzau emite certificatele de urbanism si autorizatiile de construire/desfiintare solicitate pentru executarea lucrarilor de constructii pe teritoriul administrativ al UAT Comuna Pârscov . 

II. Înființare Compartiment Implementare proiecte nerambursabile , cuprinzand un numar de  5 posturi contractuale, in vederea implementarii in bune conditii a proiectelor europene cu finantare nerambursabila aflate in derulate la nivelul UAT Comuna Pârscov , posturi exceptate de la calculul numarului maxim de posturi conform art. III alin (2) din OUG nr. 63/2010 , actualizata , începând cu 01.05.2026

III. În vederea respectării prevederilor legale privind asistența socială , cu precădere cele prevăzute în Legea nr. 100/2024 , se va înființa in cadrul compartimentului Asistență socială și protecția copilului funcția contractuală de asistent social principal , ce va fi bugetată din capitolul bugetar 68 „Asigurări și asistență socială”, post exceptat de la calculul numarului maxim de posturi - art. III alin (2) din OUG nr. 63/2010 , obligatorie in perspectiva asigurarii activitatilor de asistenta sociala , începând cu data de 01.05.2026 . De asemenea , in cadrul acestui compartiment se vor cuprinde un numar de 30 posturi de asistenți personali ai persoanelor cu handicap grav, posturi exceptate de la calculul numarului maxim de posturi - art. III alin (2) din OUG nr. 63/2010

IV. În vederea respectării prevederilor legale privind situațiile de urgență , cu precădere cele prevăzute de Ordinul MAI nr. 51/2024 , in cadrul compartimentului SVSU , se desființează functia contractuală vacantă de referent IA și se înființează funcția contractuală de Șef serviciu voluntar, obligatorie in perspectiva asigurarii activitatilor specifice in domeniul situatiilor de urgenta .

V. Se vor opera modificările propuse anterior pentru încadrarea în prevederile O.U.G. nr. 7/2026 , respectiv în noul număr maxim de 21 posturi .

VI. Se va actualiza structura de personal conform rezultatelor concursurilor de promovare în clasa / grad profesional desfășurate conform prevederilor legale.

VII. Restul compartimentelor, respectiv serviciilor de interes public local își mențin denumirea și structura existentă .

Concluzii
Consider că suma acestor măsuri asigură în totalitate aplicarea prevederilor legale în materie, generând o economie directă la bugetul local și aliniind UAT Comuna Pârscov la normele de disciplină bugetară națională , asigurându-se totodată atât încadrarea în numărul maxim de personal , cât și actualizarea structurii de personal de la nivel local în raport cu necesitățile existente , precum și cu prevederile legale în vigoare .
Având în vedere cele expuse solicit , în regim de maximă urgență , în vederea încadrării în termenul de 30 de zile prevăzut de OUG nr. 7/2026, aprobarea proiectului de hotărâre astfel cum a fost inițiat .

PRIMAR ,
MIHAI DANIEL

